

Helsinge Svømmeklub indbyder hermed Furesø, A6 (Jyllinge, Slangerup og Ølstykke), Helsinge, Hillerød og Swim Team Nordsjælland til NS Mini stævne i Helsinge Svømmehal, lørdag den 18. januar 2025.

**Praktisk info og tilmelding:**

**Dato:** Lørdag den 18. Januar 2025

**Adresse**: Helsinge Svømmehal, Boagervej 26, 3200 Helsinge

**Stævnet**: Lukket invitationsstævne – kortbane (25m) – 6 baner – ATUX

**Stævneleder**: Pia Fortun – mobil 25607000 / staevne@helsinge-swim.dk

**Adgang til omklædning:** kl.14.45

**Indsvømning:** kl. 15.00– 15.50 (De sidste 10 minutter med sprint start).

**Holdledermøde:** kl. 15.00

**Officialmøde:** kl. 15.15

**Holdkapkort:** bedes afleveret senest kl.15.00 til sekretariatet i hallen

**Stævnestart:** kl. 16.00

**Tilmelding**: I sæson 2024/2025 må svømmere fra årgang 2010-2017 (og yngre) deltage, så længe de ikke har opnået sølvnål. Hver svømmer må svømme max 2 individuelle løb og 1 holdkap. Tilmelding sker via svømmetider senest 10 januar, 2025.

**Officials**: Alle klubber skal stille med 4 officials til alle stævner. Husk at anføre officials uddannelse, f.eks. modul 2 eller 3 på tilmeldingen til stævnet.

Den afviklende klub sørger for OD, sekretær, speaker, starter og LT.

Hvis en klub ikke stiller med officials, kan klubben ikke deltage i stævnet.

Hvis officials bliver syge på dagen, er det hjemme-klubbens ansvar at finde en ny official. Hvis en klub møder op uden officials, kan værtsklubben beslutte af udelukke klubbens svømmere fra dagen, såfremt stævnet ikke kan afvikles med de fremmødte officials.

Der er som udgangspunkt ikke stor forplejning til officials til NS Mini stævner. Der vil være lidt kantsnacks og vand, men ikke større frokost el. andet mad. Dette skal officials selv medbringe.

**Afmelding**: Seneste 2 timer før stævnestart på mail til: [staevne@helsinge-swim.dk](mailto:staevne@helsinge-swim.dk) eller ved sekretariatet.

Holdkap inddeles i 2 grupper:

**Gruppe 1**: Åben Klasse – hvor alle NS Mini børn kan stille op uanset årgang.

**Gruppe 2**: Yngste Klasse – for de 5 yngste årgange. I sæson 24/25 svarer dette til årgang 2013 og yngre.

Piger: ulige løb // Drenge: lige løb

Løb 1 + 2: 50 fri

Løb 3 + 4: 200 fri

Løb 5 + 6: 50 ryg

Løb 7 + 8: 100 ryg

Løb 9 + 10: 100 IM

Løb 11 + 12: 50 Bryst

Løb 13: 4 x 50 fri mix

**Kravtider**:

Det er trænernes ansvar kun at tilmelde svømmere i discipliner, som det enkelte barn mestrer. I 200 m løb kan der kun tilmeldes svømmere, som kan svømme løbet på en tid svarende til en flipper nåletid

**Præmier**: Der er medaljer til 1., 2. og 3. pladsen i hvert løb og på hver af årgangene 2010-2017.

**Indsvømning**:

Det er besluttet, at der vil være klub-opdelt indsvømning til NS Mini. Dette giver de yngste svømmere større fortrolighed, idet de vil svømme sammen med børn fra egen klub, som de formodentlig kender – og trænerne kan ligeledes selv strukturere indsvømningen.

Hver klub har deres egen bane i 60 min.

|  |  |
| --- | --- |
| A6 | Bane 1 |
| Furesø | Bane 2 |
| Frederikssund | Bane 3 |
| Frederiksværk | Bane 4 |
| Hillerød | Bane 5 |
| Helsinge | Bane 6 |